u19 asia cup 2019: india u-19 beat bangladesh u-19 by five runs in a nail-biting contest
అండర్-19 ఆసియా కప్ ఛాంపియన్‌గా భారత్
ఆసియా కప్ ఫైనల్లో తేలిపోయిన భారత అండర్-19 టీమ్‌ బ్యాట్స్‌మెన్‌లు. ఎనిమిది మంది సింగిల్ డిజిట్‌కే ఔట్.. ఇందులో ముగ్గురు డకౌట్.. ఛేదనలో మరింత పేలవంగా ఆడిన బంగ్లాదేశ్ ఆటగాళ్లు.
Samayam Telugu | Updated:
Sep 14, 2019, 04:54PM IST
హైలైట్స్
అండర్-19 ఆసియాకప్‌లో విజేతగా నిలిచిన భారత యువ జట్టు
బంగ్లాదేశ్‌పై ఫైనల్లో ఆఖరి వరకూ పోరాడి 5 పరుగుల తేడాతో విజయం
బ్యాటింగ్‌లో ఫర్వాలేదనిపించిన కెప్టెన్ ధ్రువ్, కరన్‌లాల్
బంగ్లా బ్యాట్స్‌మెన్‌లని 5 వికెట్లతో వణికించిన బౌలర్ అధర్వ అంకోలేకర్
కొలంబో వేదికగా శనివారం జరిగిన అండర్-19 ఆసియా కప్ ఫైనల్లో భారత జట్టు విజేతగా నిలిచింది. బంగ్లాదేశ్‌ అండర్-19 జట్టుతో ఈరోజు ఫైనల్లో తలపడిన భారత యువ జట్టు బ్యాటింగ్‌లో తడబడినా.. బౌలింగ్‌లో అద్భుతంగా రాణించి ఆఖరికి 5 పరుగుల తేడాతో విజయాన్ని అందుకుంది. వన్డే ఫార్మాట్‌లో ఈ టోర్నీ జరగగా.. భారత్, అఫ్గానిస్థాన్, పాకిస్థాన్, కువైట్, బంగ్లాదేశ్, శ్రీలంక, నేపాల్, యూఏఈ రూపంలో మొత్తం 8 దేశాలు పోటీపడ్డాయి.
అభిమానుల్ని మునివేళ్లపై నిలబెట్టిన ఈ మ్యాచ్‌లో టాస్ గెలిచి తొలుత బ్యాటింగ్ చేసిన భారత అండర్-19 జట్టు .. 32.4 ఓవర్లలోనే పేలవంగా 106 పరుగులకి ఆలౌటైంది. జట్టులో కెప్టెన్ ధ్రువ్ (33: 57 బంతుల్లో 2x4, 1x6), కరన్‌లాల్ (37: 43 బంతుల్లో 3x4, 1x6) మాత్రమే చెప్పుకోదగ్గ స్కోర్లు చేశారు.